Alexander Hanson

Alexander Harald St John Hanson-Akins (født 28. april 1961 i Oslo) er en norskfødt britisk teaterskuespiller, som har opptrådt i tallrike skuespill og musikaler i West End og også på Broadway.

Personlig liv
Moren Ellen var halvt fransk, halv norsk og hans far var engelsk. Etter skilsmissen giftet moren seg på nytt med George Akins, en forretningsmann fra Nottingham. Hanson forberedte seg opprinnelig på en karriere innenfor hotell og catering, men bestemte seg etterhvert for å satse på en karriere som skuespiller og begynte på en dramaskole. Han var student ved Guildhall School of Music and Drama.

Hanson har siden 1989 vært med gift med skuespilleren Samantha Bond og har to barn med henne, Molly og Tom.

Karriere 
Hanson medvirket i november 2010 i oppsetningen på West End av An Ideal Husband med kona Samantha Bond som motspiller.
Han spilte én av hovedrollene i oppsetningen på West End av A Little Night Music og var også med da oppsettingen flyttet over til Broadway i 2009–2010.    

Hanson spilte den mannlige hovedrollen som kaptein Georg von Trapp i den høyt profilerte nyoppsetningen av The Sound of Music i West End i 2006. Han ble brakt inn for å erstatte Simon Shepherd, som trakk seg ut av musikalen under forhåndsvisningene. Hanson skapte rollen som Khashoggi i London-oppsettingen av We Will Rock You, men forlot den etter syv måneder.

Han spilte kaptein Macheath i Royal National Theatres oppsetting The Villain's Opera, som var Nick Dears og Stephen Warbecks oppdaterte versjon av Tiggeroperaen i 2000.

I 1995 spilte Hanson den mannlige hovedrollen som Joe Gillis i musikalversjonen av Sunset Boulvard på Adelphi Theatre med Elaine Paige og senere Petula Clark som motspillere. Han spilte Pontius Pilatus i turnéen på britiske arenaer i 2012 med Andrew Lloyd Webbers og Tim Rices populære musikal Jesus Christ Superstar og spilte rollen på nytt under turnéetappen i 2013.  

I 2013 ble Hanson valgt ut til å spille tittelrollen i Stephen Ward the Musical, Andrew Lloyd Webbers musikal, som tok for seg historien om Profumo-skandalen.

Teater 
 Marguerite – Otto
 The Sound of Music
 Talking to Terrorists for Out of Joint og Royal Court Theatre
 We Will Rock You (den originale rollebesetningen) – Khashoggi
 Enter the Guardsman og Brel
 The Things We Do For Love
 Shallow End
 Sunset Boulevard – Joe Gillis
 Arcadia
 Aspects of Love – Alex Dillingham
 Valentine's Day
 København
 The Villain's Opera
 Troilus and Cressida
 Candide
 Kjøpmannen fra Venedig og The London Cuckolds
 Cracked og The Memory of Water
 A Little Night Music – Fredrik Egerman (West End og nyoppsetningen på Broadway 2009/2010)
 An Ideal Husband
 Jesus Christ Superstar (Arenaturné som Pontus Pilatus)
 Stephen Ward the Musical – Stephen Ward
 Follies – Ben Stone

Film og fjernsyn 

 Party Animals
 The Bill
 Kidulthood
 The Fugitives
 Murder City
 Auf Wiedersehen, Pet
 The Last Detective
 Rosemary & Thyme
 Med hjartet på rette staden
 Beech is Back
 Relic Hunters
 Casualty
 Kjøpmannen fra Venedig
 The Escort
 Unfinished Business
 Peak Practice
 Doctor Finlay
 Poetry Readings
 Ffizz
 Fellow Traveller
 Museums of Madness
 The Black Candle
 Taking the Floor
 Boon
 The Chief
 Seks personer søker en forfatter
 Lewis.

Referanser

Eksterne lenker 
 
 
 

Britiske skuespillere
Personer fra Oslo